b'\n_START_ARTICLE_\nSomerniemen vaakuna\n_START_PARAGRAPH_\nSomerniemen vaakuna oli Somerniemen kunnan tunnus, jonka aihe viittaa kunnan historiaan. Vaakunan haaruristi viittaa muotonsa puolesta kappelin entiseen nimeen Ylistaro. Heraldiset ruusut ovat per\xc3\xa4isin 1600-luvulla alueella vaikuttaneen Munck af Sommern\xc3\xa4sin suvun vaakunasta._NEWLINE_Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 hopeinen haaruristi, jossa kolme punaista ruusua asetettuina 2+1.\xe2\x80\x9d Vaakunan on suunnitellut Olof Eriksson, ja Somerniemen kunnanvaltuusto hyv\xc3\xa4ksyi sen kokouksissaan 25. syyskuuta ja 22. joulukuuta 1953. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 6. helmikuuta 1954._NEWLINE_Vaakuna j\xc3\xa4i ep\xc3\xa4viralliseksi kotiseutuvaakunaksi 1977, kun Somerniemi yhdistyi Someron kuntaan.'